Елисавета Багряна
На мама

chitanka.info

Мила мамо,

в този ясен,

в този слънчев

и прекрасен

ден,

на тебе посветен,

приеми

цветята свежи

с моя поздрав,

мил и нежен,

дар

от твоето дете

в знак

на обичта

към теб.

Ти над мене

с вечна грижа

бдиш

и дните ми

се нижат

в мир

и радости безспир.

Обещавам ти

в отплата —

и в урока,

и в играта,

в къщи

и на своя чин —

твой да съм

достоен син.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.